b'\n_START_ARTICLE_\nHeureka\n_START_PARAGRAPH_\nHeureka eller Eureka er et gr\xc3\xa6sk udtryk, der betyder: "Jeg har fundet". Det bruges som udr\xc3\xa5bsord for at fejre en opdagelse.\n_START_SECTION_\nBrug\n_START_PARAGRAPH_\nDet siges at Arkimedes udbr\xc3\xb8d Eureka, da han tr\xc3\xa5dte ned i badekaret, samtidig med han bem\xc3\xa6rkede, at vandstanden steg svarende til volumen af hans fod, hvorved han opdagede princippet om opdrift._NEWLINE_Det siges ogs\xc3\xa5 at matematikeren Carl Friedrich Gauss brugte udtrykket i sin dagbog, da han opdagede at ethvert heltal kan skrives som summen af tre triangul\xc3\xa6re tal. _NEWLINE_Derudover er Heureka den amerikanske stat Californiens motto, med henvisning til guldfeberen.'